ช่างก่อสร้างถูกหวย 6 ล้าน บอกสูตรรวย สุ่มเลข จากรางวัลที่ 5 
รู้ตัวแล้วคนถูกรางวัลที่ 1 ได้ 6 ล้าน ที่ชัยนาท มีสาวน้อยวัย 18 ปีมาลงบันทึกที่โรงพัก เป็นช่างก่อสร้างวัย 60 ปี แบ่งรางวัลคนละครึ่งกับลูกสาว อ้างใช้สูตรสุ่มซื้อจาก เลขท้ายรางวัลที่ 5 งวดที่แล้ว เพื่อนร่วมยินดี บอกเหนื่อยมามาก จะได้สบาย  ,จากกรณีที่โลกโซเชียลแสดงความยินดีกับเจ้าของเฟซบุ๊ก ปวีณา จันทร์อินทร์ ที่ไปลงบันทึกประจำวันกับพนักงานสอบสวนที่ สภ.เมืองชัยนาท เนื่องจากถูกรางวัลที่ 1 งวดประจำวันที่ 16 ตุลาคม 2561 หมายเลข 200515 รับเงินรางวัล 6 ล้านบาท โดยผู้ขึ้นรางวัลนั้นเป็นสาววัยรุ่นอายุเพียง 18 ปีเท่านั้น,ล่าสุดเวลา 08.30 น. วันที่ 17 ต.ค. ผู้สื่อข่าวเดินทางไปยังบ้านเลขที่ 63 ม.8 ต.ธรรมามูล อ.เมืองชัยนาท ซึ่งเป็นร้านค้าขายของชำอยู่ริมถนน พบว่า น.ส.ปวีณา อาศัยอยู่กับ นายสมชาย จันทร์อินทร์ ผู้เป็นพ่อ อายุ 60 ปี และแม่,นายสมชาย จันทร์อินทร์ เปิดเผยว่า ตนมีอาชีพทำงานก่อสร้าง ขณะนี้ทำงานอยู่แถวบ้านดักคะนน และได้ซื้อลอตเตอรี่ที่ร้านค้าซึ่งเป็นร้านที่ซื้อกันประจำ ที่บ้านดักคะนน ต.ธรรมามูล โดยจะสั่งซื้อล่วงหน้าทุกงวด ครั้งนี้สั่งกันไว้ตั้งแต่วันที่ 5 ต.ค. จนวันที่ 7 ต ค.ได้ไปรับ,ก่อนสั่งงวดนี้ได้ดูจากใบตรวจหวย จากเลขที่ออกมาของงวดก่อนๆ โดยดูจากรางวัลที่ 5 ประมาณครั้งที่ 52-53 เพราะเชื่อว่าไม่มาล่างก็มาบนอย่างนี้ทุกครั้ง จึงจับตัวนี้มาเล่น เมื่อก่อนฟังคนอื่นว่าเลขนั้นเลขนี้ดัง แต่ซื้อแล้วผิดตลอด แต่เรามองว่าดูจากตรงนี้มันถูก งวดนี้จึงหันกลับมาเล่น และก็มาถูกรางวัลที่ 1 โดยที่ตอนนั้นไม่รู้ ไม่ได้ตรวจ โทรศัพท์แบตหมด พอกลับมาถึงบ้าน น้องชายโทรมาหาน้องสะใภ้ ภรรยารู้เข้าช็อกเป็นลมล้มพับไปเลยด้วยความดีใจ ต้องนวดยาหอมยาดมช่วยกันยกใหญ่ เมื่อคืนที่ผ่านมาก็นอนไม่หลับ คิดว่าจะเอาเงินส่วนหนึ่งยกให้ลูกสาวคนเล็กเป็นของขวัญวันเกิดประมาณครึ่งหนึ่ง เก็บไว้เองครึ่งหนึ่ง ไม่ยกให้ลูกทั้งหมดก็กลัวลูกเอาไปใช้หมด,นายสมชาย กล่าวด้วยว่า จะนำเงินรางวัลที่ได้มาใช้ปรับปรุงร้านขายของชำ เพราะเมื่อก่อนของที่ร้านขายดีมาก แต่ภรรยามาป่วยเส้นเลือดในสมองตีบเดินไม่ได้นอนป่วยติดเตียงเมื่อ 3 ปีที่ผ่านมา ตั้งใจว่าเมื่อปรับปรุงร้านแล้วจะให้ลูกสาวมาทำหน้าที่ขายของแทนแม่ และดูแลแม่ที่ป่วยด้วย ส่วนตนก็ยังจะไปทำงานก่อสร้างเหมือนเดิม รวมถึงจะนำไปซื้อรถปิกอัพใหม่สักคัน เอาไว้ใช้ทำงานก่อสร้าง เพราะรับเหมาก่อสร้างทั่วไปรถปิกอัพที่ใช้อยู่เก่าแล้ว เงินที่เหลือก็เก็บไว้ก่อน ส่วนการขึ้นรางวัล จะเดินทางไปในวันพรุ่งนี้,เมื่อวานหวยออก ตอนเช้าก่อนออกจากบ้านไปทำงานตามปกติ ได้กลิ่นธูปรุนแรงมาก เหมือนจุดอยู่ใกล้ๆ แต่พอถามลูกสาวกับภรรยาว่าได้กลิ่นธูปไหม ทุกคนบอกว่าไม่ได้กลิ่น ทำให้รู้สึกขนลุก ระมัดระวังในการเดินทางมากกว่าปกติ ตลอดทางที่ขับรถไปทำงาน และคิดว่าจะเกิดอะไรขึ้นกับตัวเองหรือเปล่า หรือคิดอีกทางหนึ่งคือเหมือนพ่อแม่มาเตือนว่าจะมีโชคหรือเปล่า จึงตั้งใจว่าจะทำบุญให้กับพ่อแม่ที่ล่วงลับไปแล้ว นายสมชาย เศรษฐีใหม่ กล่าว,ขณะที่ น.ส.ปวีณา จันทร์อินทร์ ลูกสาว เผยว่า อาโทรศัพท์มาบอกว่าถูกหวย รู้สึกดีใจ ใจสั่น ไม่อยากเชื่อว่าตัวเองจะได้จับเงินล้าน พอรู้ว่าถูกหวยแล้วได้เดินทางไปลงบันทึกประจำวันไว้ที่ สภ.เมืองชัยนาท พ่อให้ลงเป็นชื่อตนเลย ปกติมีพี่น้อง 3 คน ตนเป็นคนเล็ก ยังไม่มีครอบครัว ส่วนพี่ๆ มีครอบครัวแยกไปอยู่ที่อื่นกันหมดแล้ว,ด้าน บุญชอบ แตงกลิ่น อายุ 45 ปี เพื่อนร่วมงาน เผยว่า ตอนทำงานกันอยู่ช่วงบ่ายวานนี้ นายสมชายซ่อมวงกบประตู หวยใบที่ถูกรางวัลติดมือออกมาด้วย ตนก็แซวไปว่ารางวัลที่ 1 แน่นอน เก็บไว้ดีๆ นะ ถูกขึ้นมาแล้วหายจะซวยเอา แล้วก็ถูกจริงๆ ซึ่งตนทำงานร่วมกับนายสมชายมานานแล้ว นายสมชายเป็นคนดี มีน้ำใจ หนักเอาเบาสู้ ไม่เกี่ยงงาน เหนื่อยมาทั้งชีวิต จึงดีใจด้วยที่ได้ลาภก้อนโต.
รู้ตัวแล้วคนถูกรางวัลที่ 1 ได้ 6 ล้านที่ชัยนาท มีสาวน้อยวัย18ปีมาลงบันทึกที่โรงพัก เป็นช่างก่อสร้างวัย60ปี แบ่งรางวัลคนละครึ่งกับลูกสาว อ้างใช้สูตรสุ่มซื้อจากเลขท้ายรางวัลที่5 งวดที่แล้ว
หวย,ถูกหวย,เลขเด็ด,สูตรคำนวณหวย,ถูกรางวัลที่1,ข่าวทั่วไป